2017. október 15-én vált hivatalossá, hogy a dalfesztiválnak Fehéroroszország fővárosa, Minszk ad otthont. Később bejelentették, hogy a 15 086 fő befogadására alkalmas Minszk Aréna ad otthont a rendezvénynek, melyben korábban a 2010-es Junior Eurovíziós Dalfesztivált is rendezték. Az intézmény az első a dalfesztivál történetében, mely másodjára is helyszínéül szolgált a versenynek. A rendező város kiválasztásában 2018-tól kezdve alkalmazzák azon elvet, miszerint a hosszabb felkészülési idő érdekében már az adott versenyt megelőző évben kiválasztják a következő házigazdát.